62021TO0645_INF
A Törvényszék (harmadik tanács) 2022. április 7‑i végzése – Bloom kontra Parlament és Tanács
(T‑645/21. sz. ügy)
„Megsemmisítés iránti kereset – Közös halászati politika – 2021/1139/EU rendelet – Európai Tengerügyi, Halászati és Akvakultúra-alap – A tagállamok megosztott irányításával nyújtott pénzügyi támogatás – Nem támogatható műveletek vagy kiadások – A nem támogathatóság alóli eltérések – A tengeri környezetet védő szervezet – Jogalkotási aktus – A személyében való érintettség hiánya – A közvetlen érintettség hiánya – A hatékony bírói jogvédelemhez való jog – Elfogadhatatlanság”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Az Európai Tengerügyi, Halászati és Akvakultúra‑alap létrehozásáról szóló rendelet – A tengeri környezetet védő szervezet keresete – A személyében való érintettség hiánya – Elfogadhatatlanság
(EUMSZ 263. cikk, negyedik bekezdés)
(lásd: 40–42., 44–48., 50–52., 54. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Az Európai Tengerügyi, Halászati és Akvakultúra‑alap létrehozásáról szóló rendelet – Bizonyos műveletek és költségek támogathatóságának hiánya alóli eltérés lehetősége – A tengeri környezetet védő szervezet keresete – A közvetlen érintettség hiánya – Elfogadhatatlanság
(EUMSZ 263. cikk, negyedik bekezdés; 2021/1060 európai parlamenti és tanácsi rendelet, 23. cikk, 2021/1139 európai parlamenti és tanácsi rendelet, 17–19. cikk)
(lásd: 60–66., 69., 70., 73–75. pont)
3.
Alapvető jogok – A hatékony bírói jogvédelemhez való jog – Az uniós jogi aktusok jogszerűségének felülvizsgálata – Módozatok – E jognak a megtámadott aktus jogi természetétől függően az uniós bíróság vagy a nemzeti bíróságok általi védelme – A megsemmisítés iránti kereset vagy az érvényesség elbírálása érdekében történő előzetes döntéshozatalra utalás igénybevételének lehetősége
(EUSZ 19. cikk, (1) bekezdés; EUMSZ 263. cikk, negyedik bekezdés, EUMSZ 267. és EUMSZ 277. cikk; az Európai Unió Alapjogi Chartája, 47. cikk, és 51. cikk, (1) bekezdés)
(lásd: 85–89. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Bizottság beavatkozási kérelméről már nem szükséges határozni.
3)
A Bloom maga viseli a saját költségeit, valamint az Európai Parlament és az Európai Unió Tanácsa részéről felmerült költségeket.
4)
A Bizottság maga viseli a beavatkozási kérelemhez kapcsolódó saját költségeit.